Kjempeørnen var enorm og hadde en kroppslengde på 90–140 cm. Hunnen kunne veie opp til 17,8 kg og hadde et vingespenn på cirka 300 cm, mens hannen kunne veie opp til 12,3 kg og hadde noe mer beskjedent vingespenn. Nebbet var cirka 130 mm langt, og de kraftige klørne var omkring 75 mm lange. Arten gikk tap da moaene forsvant, trolig i tidsrommet 1350–1450. Arten er med det den største ørnen som noen gang har blitt beskrevet.